open-index/open-wikipedia-markdown huggingface dataset:
RZD ארנה

**RZD ארנה** (ברוסית: **РЖД Арена**, בעבר אצטדיון לוקומוטיב, **Стадион Локомотив**) במוסקבה הוא אצטדיונה הביתי של קבוצת הכדורגל לוקומוטיב מוסקבה. האצטדיון ממוקם ברובע פראובראז'נסקויה במחוז האדמיניסטרטיבי המזרחי של מוסקבה, סמוך לתחנת המטרו צ'רקיזובו, ומכיל 27,320 מושבים. האצטדיון נבנה ב-2002 על חורבות אצטדיון לוקומוטיב הקודם.

השם RZD ארנה נובע מראשי התיבות ברוסית של חברת הרכבות הרוסית, המהווה לספונסר הראשי של קבוצת לוקומוטיב מוסקבה.

## היסטוריה
בשנת 1935, במקום אצטדיון "לוקומוטיב" הנוכחי, נפתח אצטדיון "סטאלינץ" על ידי איגוד עובדי ענף החשמל. וקבוצות כדורגל רבות ממוסקבה אירחו את משחקיהן במגרש זה.

אצטדיון "לוקומוטיב" נבנה לראשונה בתקופת ניקיטה חרושצ'וב. האצטדיון, נפתח במקום שבו ניצב אצטדיון סטאלינץ שנהרס ואבן הפינה הונח ב-17 באוגוסט 1966. האצטדיון אכלס בזמנו, כ-30 אלף איש (באמצע שנות ה-90, כשהוחלפו המושבים, התכולה ירדה ל-24,000).

בשנת 2000 החלה בניית האצטדיון החדש, במקום אצטדיון לוקומוטיב המיושן, והוא הושלם בתוך שנתיים. האצטדיון החדש הפך לאחד הטובים במדינה ומשחק הבכורה נערך ב-5 ביולי 2002 בין קבוצת לוקומוטיב לקבוצת אורל. ב-2003 האצטדיון אירח את המשחק הבינלאומי הראשון - לוקומוטיב מול אינטר מילאנו שניצחה 3:0. את יוזמת האצטדיון החדש יזם שר הרכבות הרוסי, ניקולאי אקסננקו. עלות הבנייה הסתכמה ב-60 מיליון דולר.

בשנת 2011 נפתח כאן המוזיאון של מועדון הכדורגל לוקומוטיב והוא הראשון מסוגו ברוסיה. באוגוסט 2017 הוחלט לשנות את שם האצטדיון ולקרוא לו בשם "RZD ארנה" (РЖД Арена) על שם הספונסרית של קבוצות לוקומוטיב, חברת מסילות הברזל הרוסיות (RZD).

בקיץ 2019 נודע שלוקומוטיב מוסקבה והספונסר שלה, חברת הרכבות הלאומית, שוקלים לשפץ את האצטדיון או להרוס אותו ולבנות תחתיו אצטדיון חדש עם תוכניות להשלמת העבודות עד 2022, במלאת 100 שנה למועדון. במסגרת התוכניות הללו לוקומוטיב שוקלת לעבור לארח את משחקיה באצטדיון לוז'ניקי או ב-VTB ארנה למשך שנתיים.

מרכז|700px

## האצטדיון בתרבות
באצטדיון נערכו צילומי הסרטים "הספירה לאחור" (2006), "המשחק" (2008) ו"שגעונות" (2011).

ב-22 ביוני 2013 הופיעה כאן להקת Depeche Mode במסגרת מסע ההופעות שלהם The Delta Machine Tour.

## זירת הספורט הקטנה

בסמוך לאצטדיון קיים אצטדיון קטן יותר. האצטדיון הקטן נבנה ב-2009 והכיל תחילה 5,000 מקומות. ב-2010 הורחב ל-10,000 מושבים ונוסף קירוי לכל היציעים. האצטדיון מארח את משחקי קבוצת הנוער של לוקומוטיב וקבוצת המילואים "קאזאנקה מוסקבה".

## קישורים חיצוניים

*

## הערות שוליים

קטגוריה:אצטדיוני כדורגל ברוסיה
לוקומוטיב
קטגוריה:לוקומוטיב מוסקבה (כדורגל)
רבי סימון

**רבי סימון** (או **רבי שמעון בן פזי**) הוא אמורא שחי בדור השני לאמוראי ארץ ישראל, היה תלמיד של רבי יוחנן ורבי יהושע בן לוי, וחבר של רבי אלעזר ורבי זירא (תלמידי רבי יוחנן).

רבי סימון מוזכר בעיקר בתלמוד הירושלמי פעמים רבות, אך לעיתים מוזכר גם בתלמוד הבבלי. במסכת שבת מוזכר שישב יחד עם רבי אלעזר, ובמקום עבר רבי יעקב בר אחא. אמר אחד לשני: הבה נקום מפניו, שכן הוא ירא חטא. אמר לו השני: הבה נקום מפניו כי תלמיד חכם הוא. נענה הראשון ושאל: אומר אני שהוא ירא שמים, ואתה אומר שבן תורה הוא!? (רש"י - ואתה ממעיט בשבחו).

בנו היה רבי יהודה בר סימון, תלמידו היה רבי חלקיה.

## ייחוסו
לפי המובא בתלמוד בבלי, היה אביו של רבי יהודה בן פזי שנמנה ככהן, בעל סדר הדורות מנמק כי רבי סימון (כינוי לשמו המקורי רבי שמעון) היה בעצם רבי שמעון בן פזי.

## מתורתו
חז"ל נחלקו בזיהוי צאצאיו של תירס. לדעת רבי סימון (או רבי סימאי) תירס הוא אבי פרס. לדעת חכמים תירס הוא אבי תרקיה, כיום בצפון מזרח יוון. זיהוי זה מובא גם על ידי התרגום המיוחס ליונתן על התורה ועל ידי יוסף בן מתתיהו.

אחת מאמרותיו הידועות היא אוי לי מיצרי אוי לי מיוצרי.

היה הראשון למנות את י"ג המידות של הקב"ה.

## קישורים חיצוניים

*
* 

## הערות שוליים

קטגוריה:הדור השני לאמוראי ארץ ישראל
קטגוריה:אמוראים כהנים
קטגוריה:תלמידי רבי יוחנן
קטגוריה:תלמידי רבי יהושע בן לוי
ראשי ממשלת רוסיה

להלן רשימת כל **[[ראש ממשלת רוסיה|ראשי ממשלת רוסיה]]** החל מ-1802 ועד היום, כולל רשימת ראשי הסובנרקום וממשלת ברית המועצות, כמו גם ראשי ממשלת הפדרציה הרוסית מאז 1991 ועד היום.

ראש הממשלה שכיהן הכי הרבה זמן היה הנסיך פיוטר לופוחין שכיהן במשך 10 שנים ו-315 יום בשנים 1816–1827. תקופת כהונה הקצרה ביותר הייתה של אלכסנדר טרפוב שכיהן במשך 47 ימים בסוף שנת 1916. תקופת זמן קצרה יותר כיהן ממלא מקום ראש ממשלת רוסיה ויקטור כריסטנקו, במשך 10 ימים בפברואר-מרץ 2004. ראש הממשלה הצעיר ביותר היה אלכסנדר קרנסקי שמונה בגיל 36. פיוטר טולסטוי היה ראש הממשלה המבוגר ביותר, הוא מונה בגיל 81.

ראש ממשלת רוסיה הנוכחי הוא מיכאיל מישוסטין (מאז ינואר 2020).
## יו"ר ועדת השרים של האימפריה הרוסית

## יו"ר מועצת השרים של האימפריה הרוסית

## ראשי [[ממשלת המעבר הרוסית|ממשלת הרפובליקה הרוסית]]

## יו"ר ה[[סובנרקום]] של ברית המועצות

## יו"ר מועצת השרים של ברית המועצות

## ראשי ממשלת ברית המועצות

## ראשי ממשלת הפדרציה הרוסית

## ראו גם
*ראש ממשלת רוסיה
*סגן ראש ממשלת רוסיה
## קישורים חיצוניים

*ראש ממשלת רוסיה - אתר רשמי
## הערות שוליים

*
קטגוריה:רוסיה: פוליטיקה
קטגוריה:רשימות שליטים
שחייה באולימפיאדת טוקיו (1964)

שמאל|150px
שמאל|150px

[ממוזער|השחיינים האמריקאים (משמאל לימין) [דון שולנדר, גרי אילמן, מייק אוסטין וסטיב קלארק]]
**[[אולימפיאדת טוקיו (1964)]]** נערכה בטוקיו, יפן. תחרויות השחייה נערכו בין ה-11 באוקטובר 1964 ל-18 באוקטובר 1964. 18 משחים נערכו במשחקים אלו (8 לנשים ו-10 לגברים), בהשתתפות 405 משתתפים (162 נשים ו-243 גברים) מ-42 מדינות.

לתחרות נוספו המשחים 400 מטר מעורב אישי לנשים ולגברים וכן משחה שליחים 4x100 מטר חופשי לגברים.

נבחרת ארצות הברית () בשחייה לנשים זכתה ב-6 מדליות זהב מתוך 8 מדליות אפשריות וכן 15 מדליות בסך הכל מתוך 20 אפשריות. נבחרת ארצות הברית בשחייה לגברים זכתה ב-7 מדליות זהב מתוך 10 מדליות אפשריות וכן 14 מדליות בסך הכל מתוך 24 אפשריות.

**[[דון פרייזר]]** () זכתה בפעם השלישית ברציפות במשחה היוקרתי ביותר ל-100 מטר חופשי ובכך הייתה לשחיינית הראשונה בהיסטוריה של המשחקים האולימפיים שקבעה הישג זה, הן לגברים והן לנשים.

### השחייניות הבולטות
* שרון סטודר () שזכתה ב-4 מדליות, מהן 3 מדליות זהב ומדליית כסף
* קתי אליס () שזכתה ב-4 מדליות, מהן 2 מדליות זהב במשחי השליחות ו-2 מדליות ארד
* דונה דה וארונה () שזכתה בשתי מדליות זהב
* קאתי פרגוסון ) שזכתה בשתי מדליות זהב
* דון פרייזר () זכתה בפעם השלישית ברציפות במשחה היוקרתי ביותר ל-100 מטר חופשי

### השחיינים הבולטים
* דון שולנדר (), השחיין הראשון בהיסטוריה של המשחקים האולימפיים שזכה ב-4 מדליות זהב. המשחה ל-200 מטר חופשי שבו החזיק בשיא עולם, לא נערך במשחקים אלו ולכן החמיץ 5 מדליות זהב
* סטיב קלארק () זכה ב-3 מדליות זהב כולן במשחי השליחים

### שיא עולם
בסך הכל נקבעו 11 שיאי עולם חדשים במשחי הגמר, מהם 3 לנשים ו-8 לגברים.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת טוקיו (1964), באתר סימוכין ספורט אולימפי

*
1964
קטגוריה:ענפי ספורט באולימפיאדת טוקיו (1964)
רייצ'ל שאגאל

** רייצ'ל שאגאל** (באנגלית: **Rachel Chagall; **נולדה ב-24 בנובמבר 1952) 
היא שחקנית אמריקאית יהודייה, הייתה מועמדת לפרס גלובוס הזהב ב-1987 על תפקידה בסרט "גאבי: סיפור אמיתי" והתפרסמה בסיטקום "נני".

## ביוגרפיה
שאגאל נולדה בשם **רייצ'ל לווין** בניו יורק סיטי.
התגלתה בהופעת הבכורה שלה ב-1987 בדרמה "גאבי: סיפור אמיתי", בסרט לוהקה לתפקיד הראשי של גאבי ברימר והועמדה לפרס גלובוס הזהב לשחקנית הטובה ביותר.

שאגאל לא הרבתה להופיע בסרטים גדולים והתפרסמה מאז פריצתה רק ב-1990 בדרמה "כשגבר אוהב אשה" בתפקיד רייצ'ל אשתו של ניל (ג'ייסון אלכסנדר).
מאמצע עד סוף שנות ה-90 שיחקה במשך שש עונות בקומדיית המצבים המצליחה "נני" בתפקיד ואל טורילאו, חברתה הטובה של הדמות הראשית פראן שפילד (פראן דרשר שגם יצרה את הסדרה). שיחקה בקומדיה השחורה "ארוחת הערב האחרונה" בכיכובה של קמרון דיאז. 

שאגאל היא אמא לזוג תאומים, מבעלה גרג לנרט.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות Circle in the Square Theatre School
קטגוריה:בוגרי Circle in the Square Theatre School
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
סאקוני

**סאקוני** (באנגלית: **Saucony**) היא יצרנית של נעלי ספורט וריצה אמריקאית.

החברה הוקמה בשנת 1896 בכפר קוטצטאון בפנסילבניה שבארצות הברית. שם החברה ניתן בעקבות הנהר אשר זורם בכפר ונקרא בפי האינדיאנים "סאק-או-ני" ומשמעות השם היא "זרימת המים השוצפת". בשנת 1910 פתח אברהם הייד, מהגר רוסי, חברה לייצור נעליים בקיימברידג' שבמסצ'וסטס ובשנת 1972 רכש את סאקוני אשר החלה לייצר מקיימברידג'. בשנות התשעים הפכה סאקוני למותג המרכזי של הייד והחברה שינתה את שמה רשמית לסאקוני.

בשנת 2005 נרכשה על ידי התאגיד Stride Rite Corporation, אשר נרכש אחר כך על ידי רשת הנעליים Payless ShoeSource.

## קישורים חיצוניים

* 
*  
* 

קטגוריה:חברות אופנה אמריקאיות
קטגוריה:ארצות הברית: תעשיית טקסטיל
קטגוריה:מותגי הנעלה
קטגוריה:חברות ביגוד ספורט
ברוקס (חברה)

**ברוקס** (באנגלית: **Brooks Sports, Inc.**, או **Brooks Running**) היא יצרנית של נעלי ספורט וריצה אמריקאית.

החברה הוקמה בשנת 1914 בפילדלפיה על ידי מוריס גולדנברג, יהודי אמריקאי. שמה של החברה ניתן לפי שם משפחתה של אשתו "ברוכס" ואשר הפך לברוקס. עד שנות השבעים החברה התמקדה בייצור נעליים לענפי הפוטבול והבייסבול האמריקאי. בשנת 1975 היא מתחילה להשתמש בפולימר Ethylene Vinyl Acetate) EVA) בסוליות הנעליים שלה.

בשנת 2004 נמכרה החברה ליצרנית מוצרי הספורט Russell Brands ובשנת 2006 נמכרה חברה זו לחברת ההחזקות ברקשייר האת'וויי.

בשנת 2008 השיקה נעלי ריצה ידידותיים לסביבה עם סוליה מתכלה.
## קישורים חיצוניים

* 

## הערות שוליים

קטגוריה:חברות אופנה אמריקאיות
קטגוריה:ארצות הברית: תעשיית טקסטיל
קטגוריה:מותגי הנעלה
קטגוריה:סיאטל: חברות
אסיקס

200px|ממוזער|שמאל|סמליל החברה הקודם
**אסיקס** (ביפנית: **アシックス**, באנגלית: **Asics**) היא יצרנית נעלי ספורט וביגוד יפנית.

## היסטוריה
החברה הוקמה בשנת 1949 על ידי קיהצ'ירו אוניצוקה ונקרא תחילה Panmure Co. החברה החלה לייצר נעליים לכדורסל ובהמשך התרחבה לייצור נעליים לענפי ספורט רבים. בשנת 1951 זכה אצן יפני במרתון בוסטון היוקרתי כשהוא נועל את דגם ה-Tiger של אסיקס. השם Asics הוא ראשי תיבות לטיניות של "anima sana in corpore sano" ("נפש בריאה בגוף בריא").

מרכז החברה ממוקם בעיר קובה ביפן, והיא מעסיקה כ-8900 עובדים (נכון לשנת 2023).

בהתאם לנתוני שנת 2008 66% ממכירות החברה מהווה הנעלה, 24% בגדי ספורט והיתר ציוד ספורט שונה. כ-45% מסך המכירות הן ביפן.

## קישורים חיצוניים

* 

קטגוריה:מותגי הנעלה
קטגוריה:חברות יפניות
קטגוריה:חברות אופנה יפניות
קטגוריה:קובה (יפן)
קטגוריה:חברות ביגוד ספורט
קטגוריה:מותגים יפניים
כריסטיאן וולף (פילוסוף)

**כריסטיאן וולף** (בגרמנית: **Christian Wolff** נודע גם כ-**Wolfius**;  24 בינואר 1679 – 9 באפריל 1754) היה פילוסוף ומתמטיקאי גרמני. נחשב לבכיר הפילוסופים בגרמניה בתקופה שבין גוטפריד לייבניץ לעמנואל קאנט. וולף, אשר היה נציג מובהק של הנאורות הרציונליסטית בגרמניה, היה מהראשונים שכתבו פילוסופיה בשפה הגרמנית ולא בשפה הלטינית (אם כי פרסם גם בשפה זו).

## רקע משפחתי ולימודיו
וולף נולד בעיר ברסלאו, אשר הייתה אז בפרוסיה. הוא למד באוניברסיטת יינה פילוסופיה, פיזיקה ומתמטיקה. בשנת 1703 קיבל דיפלומת Privatdozent, המקבילה לדוקטורט, באוניברסיטת לייפציג שם הרצה עד שנת 1706. אחר כך מונה לפרופסור למתמטיקה ומדעי הטבע באוניברסיטת האלה, אולם בדעותיו הרציונליסטיות הקיצוניות הרבה להתנגח עם המיסטיקה הפייטיסטית של מייסדי האוניברסיטה, עד שבשנת 1723 סולק מתפקידו בה, והוגלה מפרוסיה בידי פרידריך וילהלם הראשון.

בשנת 1740, כשפרידריך השני ירש את כסאו של אביו, הוחזר וולף אל הקתדרה שלו בהאלה. השקפותיו של וולף, חסיד הרציונליזם המוחלט, שהטיף לחופש האמונה הדתית כיוון שהיא לא תאמה לתפיסת העולם והמדינה שלו, התאימו לצרכיו ולדעותיו של פרידריך השני, "המלך הפילוסוף".

לאחר מותו גישתו הפילוסופית, אשר חסידיה כונו הוולפים (Wolffianer), הפכה להיות הגישה הדומיננטית בגרמניה עד להופעות של עמנואל קאנט.

העובדה שפרסם את מרבית עבודותיו בשפה הגרמנית עזרו להפוך אותה לשפת כתיבה לגיטימית, כאשר באותה תקופה היה נהוג לכתוב הגות בשפה הלטינית.

## פילוסופיה והגות
וולף הושפע מאוד מלייבניץ, ולכן נוהגים להתייחס לגישתם המשותפת הזרם הלייבניציאני-וולפיאני.

וולף הצליח להציג את שיטתו של לייבניץ באופן שיטתי ומשכנע. הפילוסוף הגרמני אדמונד הוסרל כותב על דרך זו .

וולף שאף ליצור משנה המקיפה את כל ענפי המדע והפילוסופיה, ולשם כך יצר יצירה גדולה, בת 24 כרכים, העוסקת בלוגיקה, אונטולוגיה, קוסמולוגיה, פסיכולוגיה נסיונית, תאולוגיה טבעית, אתיקה, פוליטיקה, כלכלה, ואף מתמטיקה ומדעי הפיזיקה, למעט תחום האסתטיקה שפותח על ידי תלמידו, אלכסנדר גוטליב באומגרטן. בכך העמיד וולף מערכת מסועפת יותר משל לייבניץ, אך גם עקבית מאוד ובעלת בהירות מושלמת, ולכן זכתה לפופולריות רבה. הרעיון השולט במערכת הזאת הוא שניתן לבסס את הידע על התבונה הטהורה, השולטת בכל, ולא ייתכן שניסוי אמפירי כלשהו יעלה תוצאות מנוגדות. התפקיד היחיד של הניסיון הוא לחזק את המסקנה הרציונלית.

שיטתיות זו בהצגת משנתו של לייבניץ הטביעה את חותמה על כל "המאה של המונאדות", והשפיעה רבות, בין היתר, על משה מנדלסון שחלק נכבד מחיבוריו מוקדש לשאלות מטפיזיות ולבעיות אסתטיות הנגזרות מהפילוסופיה הרציונליסטית מבית מדרשם של לייבניץ וכריסטיאן וולף. גם ההוכחה של לייבניץ לקיומו של האל, כפי שנוסחה על ידי וולף, אומצה על ידי מנדלסון, ועובדה זו הוצגה על ידי שלמה מימון כחוסר יושרה מצידו של מנדלסון, הדבק בעקשנות בהוכחות ארכאיות גם אחרי שקאנט הפריך אותן.

יוהאן היינריך סמואל פורמיי פרסם הסברים ופירושים לפילוסופיה של וולף ב-5 כרכים.

## קישורים חיצוניים

* כריסטיאן וולף, באנציקלופדיה לפילוסופיה של סטנפורד
* 

## הערות שוליים

קטגוריה:פילוסופים גרמנים
קטגוריה:סופרים גרמנים
קטגוריה:בוגרי אוניברסיטת לייפציג
קטגוריה:סגל אוניברסיטת מרבורג
קטגוריה:ילידי 1679
קטגוריה:נפטרים ב-1754
ניו באלאנס

שמאל|ממוזער|250px|לוגו החברה
**ניו באלאנס** (באנגלית: **New Balance Athletic Shoe, Inc**) היא יצרנית של נעלי ספורט ואביזרי לבוש, אשר בסיסה בבוסטון שבארצות הברית. בשנת 2021 הגיעו הכנסות החברה ל-4.4 מיליארד דולר.

## היסטוריה
החברה הוקמה בשנת 1906, ונקרא תחילה New Balance Arch Support Company. מייסדה היה ויליאם ג. ריילי, מהגר אנגלי בן 33, אשר התמקד בייצור תומכי הקשת למוצרי הנעלה לפי מרשם, על מנת להקל על כאבי רגליים של אנשים, הסובלים מבעיות רגליים. 

בשנת 1933, בעקבות המיתון הגדול בארצות הברית נכנס ארתור הייל לחברה בתור שותף.

בשנת 1938 ייצרה החברה לראשונה נעל ריצה בעבור מועדון ריצה מקומי. ולקראת שנות הארבעים של המאה ה-20, החלה לייצר נעלי ספורט מסוגים שונים. בשנת 1950 פרש ריילי מהחברה וב-1953 מוכר הייל את העסק לבתו אלינור ולבעלה, פול קיד. בשנת 1956 החברה משנה את שמה ל"ניו באלאנס מעבדה אורתופדית" ובשנת 1963 חדלה סופית מיצור תומכי קשת ונעליים אורתופדיות ועברה להתמקד אך ורק בנעלי ספורט.

בשנת 1960 ייצרה החברה את דגם ה"טראקסטר", אחת מנעלי הריצה העממיות הראשונות בעלות סוליה בולמת זעזועים. הנעלים זכו להצלחה ברחבי ארצות הברית ובעקבות ההצלחה הפכה ניו באלאנס מחברה מקומית קטנה לחברה מרכזית בתחום נעלי הספורט.

המכירות החלו לדעוך עד שנת 1972, אז ג'ים דייוויס בן ה-28 קנה את החברה. באותה תקופה, החברה העסיקה שישה אנשים שהכינו 30 זוגות של נעליים מדי יום. מכירת המוצרים נעשתה בעיקר באמצעות הזמנה בדואר בנוסף למספר קמעונאים ברחבי ארצות הברית. אזור בוסטון הפך למרכז תנופת הריצה של שנות ה-70, וקו המוצרים התרחב והמכירות צמחו במהירות.

בשנת 1978 פתחה ניו באלאנס משרד ראשון מחוץ לארצות הברית, בלונדון, ובשנת 1980 המכירות העולמיות של החברה הגיעו למאה מיליון דולר.

## קישורים חיצוניים

* 

* אתר החברה בעברית

## הערות שוליים

קטגוריה:חברות אופנה אמריקאיות
קטגוריה:ארצות הברית: תעשיית טקסטיל
קטגוריה:מותגי הנעלה
קטגוריה:בוסטון: חברות
קטגוריה:חברות ביגוד ספורט
צ'ופצ'יק (עיתון)

**צ'ופצ'יק** הוא מגזין אגודת הסטודנטים של אוניברסיטת בן-גוריון בנגב. המגזין שומר על אופי קליל וצבעוני. עורך העיתון וכן הכתבים הם סטודנטים באוניברסיטה וחלקם אף השתלבו לאחר לימודם בגופי התקשורת הגדולים בישראל. המגזין רואה אור באוניברסיטת בן-גוריון בנגב.

## היסטוריה
במהלך השנים העיתון עבר גלגולים רבים והשתנה הפורמט בו הוא יוצא לאור. כיום צ'ופצ'יק מעוצב כמגזין. צ'ופצ'יק החל לפעול בשנות ה-90 המוקדמות, ועד שנת 2002 היה ביטאון שבועי לעדכונים ופרסומים בלבד. צ'ופצ'יק של אותן שנים היה חסר צבע ודל אמצעים.

לצד דפי המידע השבועיים התעורר הצורך בעיתון עם תוכן, כזה הנותן לסטודנטים במה לביטוי, בידור והעשרה. כך בתחילת שנות ה-90 יוסד העיתון "פנים" שהיה לירחון האגודה.
בשנת 2000 הופסקה פעילותו של הירחון ואילו צ'ופצ'יק במתכונתו הנוכחית המשיך לפעול. הסטודנטים מחו על כך שאין ברשותם במה הולמת ולגיטימית להביע את דעותיהם, אמונותיהם ועמדתם ואכן באפריל 2001 הצליחו לחדש את פעילות המגזין.
בשנת 2004 נולד ירחון חדש לאגודה אשר החליף את פנים - "קומקום". השם ניתן לעיתון מתוך הרצון לזהות את הירחון כחלק המשלים את צ'ופצ'יק. שילוב העיתונים היה משחק המילים "הצ'ופצ'יק של הקומקום".

בשנת 2002 התחיל הצ'ופצ'יק לגלות סימנים של מגזין והחלה להתעצב צורתו ועיצובו לצורתו המוכרת כיום: גודלו וצבעוניותו הפכו לסימן הזיהוי של מגזין הסטודנטים ומאפיינים אלו נשמרו על ידי העורך עד היום. העיתון החל לצאת בתדירות דו שבועית (ולא שבועון) ומלבד דפי המידע פרסם העיתון כתבות של סטודנטים. כך אט אט נבנתה מערכת העיתון ולא היה עוד צורך ב"קומקום" - הצ'ופצ'יק איגד בתוכו הן את המידע על הפעילויות הקרבות והן כתבות תוכן. נראה כי השילוב שאותו מנסה לשמר המגזין הוא בין התוכן הרציני והעיתונאי לבין התוכן הסטודנטיאלי המגזיני.

בתחילת שנת הלימודים תשע"ג שונה שם העיתון ל"בין השורות", בהדגשת האותיות ב' ו-ש', מתוך רצון לקרב בין הסטודנטים לבין הסביבה בה הם חיים, העיר באר שבע (אשר את שמה נהוג לקצר לראשי התיבות "ב"ש"). למען אותה מטרה נוספו לעיתון תכנים העוסקים בעיר ובמעורבות בכלל, וגיליונות של העיתון ניתן למצוא גם בבתי עסק ברחבי העיר.

בתחילת שנת הלימוד תשע"ד שונה השם חזרה לצ'ופצ'יק לאחר שסקר שערכה אגודת הסטודנטים הראה כי מרבית הסטודנטים העדיפו את השם הישן.

צ'ופצ'יק אמנם ממומן על ידי האגודה ושייך אליה, אך למגזין אוטונומיה עיתונאית מלאה. לעיתים רחוקות לאורך היסטורית המגזין נרשמו מתחים בין האגודה למגזין לאחר שזה האחרון ביקר את פעילות האגודה.

## קישורים חיצוניים

## הערות שוליים

קטגוריה:ישראל: חינמונים
קטגוריה:ישראל: כתבי עת סטודנטיאליים
קטגוריה:אוניברסיטת בן-גוריון בנגב
סטיבן רייט

**סטיבן רייט** (באנגלית: **Steven Alexander Wright**; נולד ב-6 בדצמבר 1955) הוא קומיקאי, סטנדאפיסט, שחקן ומחבר אמריקאי.

## ביוגרפיה
גדל בעיירה ורלינגטון שבמסצ'וסטס במשפחה קתולית. הוא אח לשלושה, ואביו היה טכנאי ונהג משאית. הוא למד במכללה ציבורית ואחר כך באמרסון קולג'. בשנת 1979 החל להופיע. הוא מציין את ג'ורג' קרלין ואת וודי אלן כקומיקאים אשר השפיעו עליו.

בשנת 1982 הבחין בו מפיק תוכנית הלילה הפופולרית The Tonight Show, והזמין אותו להופיע בה. ההופעה הייתה להצלחה והוא הוזמן פעמים נוספות. בשנת 1985 הוציא אלבום קומי ראשון בשם "I Have a Pony", בהוצאת ורנר ברדרס. האלבום זכה להצלחה ואף היה מועמד לפרס גראמי בקטגוריה של אלבום קומי. באותה שנה השתתף בתפקיד קטן בסרט "סוזאן סוזאן". הצלחת האלבום הובילה לכך שקיבל הזדמנות להקליט מופע ברשת HBO. בשנת 1988 זכה הסרט הקצר בו השתתף, The Appointments of Dennis Jennings, בפרס האוסקר לסרט קצר. בשנת 1992 קיבל תפקיד בסדרה הקומית משתגעים מאהבה, ובשנת 1998 דיבב  בסרט "בייב בעיר הגדולה" את דמותו של בוב השימפנזה, ושיחק בסרט "1999" לצד ג'ניפר גארנר וטימותי אוליפנט. בשנת 2011 שיחק בסרטו של ג'ייסון אלכסנדר "לטוב או לרע".  

ב-2006 הקליט מופע בשם Steven Wright: When The Leaves Blow Away ברשת קומדי סנטרל.

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:סטנדאפיסטים אמריקאים
קטגוריה:זוכי אוסקר: הסרט הקצר הטוב
קטגוריה:אמני וורנר רקורדס
קטגוריה:בוגרי מכללת אמרסון
קטגוריה:אמריקאים שנולדו ב-1955
בניין איטליה

**בניין איטליה** (בפורטוגזית: **Edifício Itália**) הוא גורד שחקים הנמצא בעיר סאו פאולו שבברזיל. הבניין כולל 46 קומות ומתנשא לגובה של 168 מטרים, השני בגובהו בסאו פאולו, אחרי מצפור העמק.

צורותיו המעוגלות של הבניין מעניקות לו מראה מיוחד. הוא מצויד במדרגות חיצוניות של בטיחות, מכיוון ששריפות כבר התרחשו בעיר בשני גורדי שחקים אחרים בשנות ה-70. ב- Circolo Italiano יש מסעדה, בר, טרקלין אצילי, חדר משחקים, חדר קריאה, חדר ביליארד, תיאטרו איטליה וגלריה. בחלקו העליון מסעדת יוקרה, ומראה לנוף הפנורמי של העיר. לבניין זה היה ערך סמלי עבור הקהילה האיטלקית, שהגיעה לעבוד בראשית המאה במטעי קפה בברזיל.

הבניין תוכנן על ידי האדריכל הגרמני-ברזילאי פרנץ היפ ונבנה בין השנים 1956–1965. הבניין מאוכלס במשרדים וכולל מרפסת תצפית לתיירים בקומת הגג.

## ראו גם
*בניין מירנטה דו ולה
*בניין אלטינו ארנטס

## קישורים חיצוניים

* 

## הערות שוליים

איטליה
Wired (מגזין)

**Wired** הוא מגזין טכנולוגיה שיוצא לאור מדי חודש מאז מרץ 1993. הוא מתמקד בהשפעה של הטכנולוגיה על תחומי הכלכלה, התרבות, ארכיטקטורה, פוליטיקה ועוד. המגזין נמצא מאז 1998 בבעלות של חברת קונדה נאסט שבסיסה בסן פרנסיסקו, ומחוץ לארצות הברית הוא יוצא לאור בקנדה וביפן. בשנת 2009 השיק המגזין מהדורות בינלאומיות נוספות באיטליה ובריטניה.

עקרונות העריכה של המגזין התבססו בתחילה על הרעיונות של מרשל מקלוהן, תאורטיקן תקשורת קנדי שנחשב לפטרון הרוחני של המגזין בשלביו המוקדמים. המגזין התפרסם במיוחד בשל עקרונותיו הליברליים ותמיכתו בכלכלה החדשה. מבקרי המגזין הדביקו לו את הכינוי המזלזל "האיבר המרכזי של האידאולוגיה הקליפורנית", שכוון במיוחד נגד הליברטריאניזם שלו שהשפיע רבות על השקפת העולם של משתמשי האינטרנט הראשונים.

רק לאחר התפוצצות "בועת הדוט קום" בשנת 2000, כשצוות העריכה צומצם משמעותית, שינה המגזין את פניו לכיוון יותר מיינסטרימי תחת שרביטו של העורך הראשי החדש כריס אנדרסון. המגזין "Wired" והקבוצה "Wired News" (האחראית על האתר Wired.com) היו בבעלות נפרדת של פורטל "לייקוס" משנת 1998 עד ליוני 2006, אז הודיעה קונדה נאסט על הסכם לרכישת Wired News תמורת 25 מיליון דולר ועל התאחדות המגזין עם האתר. המהדורה המקוונת של המגזין מציעה מבחר מאמרים בחינם ומתקיימים בה באופן קבוע דיונים פעילים. היה מראשוני המגזינים שהוציאו מהדורת אייפד, עם השקת המכשיר.

Wired ידוע במונחים החדשים שטבע ובכללם "הזנב הארוך" ו"מיקור המונים". כמו כן מפרסם Wired מאז 1996 רשימה שנתית של מוצרי "vaporware" - עשרת המוצרים המדוברים והמבטיחים ביותר שמעולם לא יצאו לציבור בסופו של דבר. עם כותבי הטורים הקבועים של המגזין נמנים סופר הסייברפאנק ברוס סטרלינג והפרופ' למשפטים לורנס לסיג.

בשנת 2012 עזב כריס אנדרסון את המגזין.

במשך השנים Wired כיסה באופן נרחב את תעשיית ההיי-טק בישראל. ביוני 2000 דירג את ישראל במקום הרביעי בדירוג מרכזי ההיי-טק בעולם. באוגוסט 2012 דירג את ישראל כמרכז הטכנולוגיה השני בעולם אחרי עמק הסיליקון.
## קישורים חיצוניים

* 

* 
* על מהדורת האייפד של המגזין
* 
* 
* 
## הערות שוליים

קטגוריה:כתבי עת באנגלית
קטגוריה:ארצות הברית: כתבי עת
וויבודינה נובי סאד (כדורסל)

ממוזער|ההיכל הביתי '''מרכז ספנס'''
ממוזער|משחק ביתי מול פרטיזן בלגרד
**וויבודינה סרביהגאז נובי סאד** (בסרבית: **КК Раднички Србијагас Нови Сад**) היא קבוצת כדורסל סרבית מהעיר נובי סאד בצפון סרביה. המתמודדת בליגת העל הסרבית.

## היסטוריה
הקבוצה הוקמה בשנת 1948, ובעונת 1961/92 העפילה לליגה השנייה. בשנת 1970 עברה לשחק באולם **נובקבל**. בעונת 1974/75 החלה להשתתף בליגת העל היוגוסלבית. אך ירדה חזרה לליגה השנייה לאחר עונה אחת בלבד. בשנת 1980 החלה הקבוצה לשחק ב**מרכז ספנס** החדש, המכיל 11,500 מקומות ישיבה. בעונת 1988/89 חזרה לליגת העל ותפסה מקום בצמרת. בעונת 1994/95 ירדה הקבוצה שוב לליגה השנייה וחזרה לאחר עונה אחת. בסוף שנות ה-90 החלו בעיות כלכליות בקבוצה והיא התמזגה עם מספר קבוצות כדי לשרוד בליגה הראשונה.

### עידן חדש
בשנת 2000, כשהקבוצה שיחקה בליגה השנייה, התחלף צוות הניהול והקבוצה יצאה לדרך חדשה. במקביל נחתם הסכם חסות על ענקית הנפט "סרביהגאז". והקבוצה חזרה מהר מאוד לליגת העל ולצמרת הליגה הסרבית.

בעונת 2002/03 סיימה במקום השמיני והגיעה עד לחצי גמר הגביע. בעונת 2003/04 סיימה במקום שלישי וגם לחצי גמר הגביע והודחה על ידי הכוכב האדום בלגרד.

כמו כן, השתתפה הקבוצה במסגרת הליגה האדריאטית בעונות 2005/06, 2007/08, 2008/09.

החל מעונת 1990/91 משתתפת הקבוצה במסגרת האירופאית. המפגש הראשון בתולדותיה היה מול קבוצת קאנטו מאיטליה בגביע קוראץ'. בהמשך השתתפה גם ביורוצ'לנג' ויורוקאפ. השלב הכי גבוה שהגיעה אליו הקבוצה, היה שמינית גמר היורוצ'לנג' בו הודחה על ידי קבוצת אוניקס קאזאן מרוסיה.

הכינוי של הקבוצה הוא "חגבים" (Grasshoppers), והיא מארחת בהיכל הגדול של **מרכז ספנס** המכיל 8,000 מקומות ישיבה.

## שחקנים בולטים בעבר ובהווה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורסל סרביות
קטגוריה:נובי סאד: ספורט
קטגוריה:קבוצות כדורסל שהתפרקו
סולטאן (תרנגול)

**סולטאן** הוא גזע תרנגול מבוית. מקור השם, כפי הנראה, הוא מן הניצוי המפותח של ראשו, המזכיר טורבן של סולטאן.
## היסטוריה
במקור, גידולו העיקרי היה בטורקיה תחת השם "עוף הסולטאן". בשנת 1854 הופיע באנגליה, וב-1874 התקבל באופן רשמי כגזע בתקן האמריקאי לעופות.
## מראה
מראו ססגוני ביותר והוא מתפאר בניצוי מרשים. ישנם שלושה מופעי צבעים לגזע: לבן, כחול ושחור. המופע הלבן הוא הנפוץ ביותר.

## תועלת לאדם
לגזע אין כיום שימוש תעשייתי והוא משמש בעיקר כעוף נוי לגידול ביתי ולהצגה בתערוכות.

## קישורים חיצוניים

קטגוריה:גזעי תרנגולים
מדליות באולימפיאדת מוסקבה (1980)

במהלך **[[אולימפיאדת מוסקבה (1980)]]** חילק הוועד האולימפי הבינלאומי 631 **[[מדליה|מדליות]]**, מהן 204 מדליות זהב, 204 מדליות כסף ו-223 מדליות ארד.

מארחת המשחקים, ברית המועצות, גרפה את המספר הגבוה ביותר של מדליות. הייתה זו הפעם החמישית שברית המועצות ניצבת בראש טבלת המדליות, והשלישית ברציפות. ההישג - 195, מהן 80 מדליות זהב - הוא ההישג הגבוה ביותר שלה. 

ספורטאים מ-36 מבין 80 המדינות שהשתתפו במשחקים זכו במדליות. עבור שלוש מדינות, הייתה זו זכייה ראשונה: זימבבואה (מדליית זהב בהוקי שדה), טנזניה (שתי מדליות כסף באתלטיקה) וגיאנה (מדליית ארד באגרוף).

## קישורים חיצוניים

1980
קטגוריה:אולימפיאדת מוסקבה (1980)
ברונסקי ביט

**ברונסקי ביט** (באנגלית: **Bronski Beat**) הייתה להקת סינת'-פופ בריטית שזכתה להצלחה באמצע שנות השמונים, במיוחד עם הלהיט משנת 1984, Smalltown Boy. בשיא הצלחתה, כללה הלהקה את הזמר ג'ימי סאמרוויל ונגני הקלידים, סטיב ברונסקי ולארי סטיינבאכק. שלושתם, הומוסקסואלים מוצהרים ושיריהם אף עסקו בנטייתם המינית ונושאים שהם בלב מאבקי הקהילה הגאה.

## היסטוריה
ברונסקי ביט הוקמה ב-1983 על ידי ג'ימי סאמרוויל, לארי סטיינבאכק (Larry Steinbachek) וסטיב ברונסקי (Steve Bronski) אשר גם נושא את שם הלהקה. הלהקה הוחתמה ב-1984 בחברת התקליטים לונדון רקורדס וזאת לאחר מספר מצומצם של הופעות.

הסינגל הראשון של הלהקה היה "Smalltown Boy", שנכלל באלבום "The Age of Consent" שפירושו בעברית גיל ההסכמה, ומתייחס לגיל ההסכמה הנחשב חוקי ליחסי מין הומוסקסואלים. השיר, "Smalltown Boy" לו נלווה קליפ, מתאר כיצד נער נאלץ לעזוב את ביתו בשל הומופוביה וחוסר הבנה מצד סובביו ומשפחתו. הסינגל, שהפך למזוהה מאוד עם הקהילה הגאה, הגיע למקום שלישי במצעד בבריטניה וזכה להצלחה גם ברחבי אירופה. שיר מצליח נוסף מן האלבום היה "" העוסק בדעות קדומות נגד הומוסקסואלים. הסינגל השלישי של הלהקה הוא "It Ain't Necessarily So", גרסת כיסוי לשירו הנודע של ג'ורג' גרשווין מתוך המחזמר פורגי ובס. להקת ברונסקי ביט פעלה יחד עם סאמרוויל בין 1983 - 1985, במהלכן אף שיתפה פעולה עם מארק אלמונד כשיצרו יחד גרסת כיסוי לשיר של דונה סאמר "I Feel Love". בשנת 1984 הופיעה הלהקה באירוע התרמה של ארגון הלסביות וההומואים למען הכורים. ב-1985 החליט סאמרוויל לפרוש מן הלהקה כשזמן קצר לאחר מכן הוא ייסד את הקומיונרדס עם ידידו ריצ'רד קולס ובהמשך יצא גם לקריירת סולו עצמאית.

על אף פרישתו של סאמרוויל, החליטו השניים הנותרים להמשיך את עשייתם המוזיקלית ולצרף לשורותיהם סולן חדש, ג'ון פוסטר ("ג'ון ג'ון"). הסינגל הראשון שלהם יחד, "Hit That Perfect Beat", שנכלל לאחר מכן באלבום "Truthdare Doubledare" מ-1986, זכה להצלחה בבריטניה ואוסטרליה. סינגל נוסף היה "C'mon C'mon". אבל הלהקה לא שחזרה את הישגי העבר וב-1987 פוסטר אף הוא עזב את הלהקה.

ב-1988 הצטרף סולן חדש ללהקה, ג'ונתן הלייר (Jonathan Hellyer). הגם שלא זכו להצלחה כבעבר, ברונסקי ביט המשיכו לפעול ובשנת 1995 אף שחררו את תקליט האולפן השלישי של הלהקה, Rainbow Nation.

## קישורים חיצוניים

* Bronski Beat ב-billboard.com 
* Jimmy Somerville biography

קטגוריה:להקות פופ בריטיות
קטגוריה:להקות סינת'-פופ
קטגוריה:תרבות להט"ב: להקות
קטגוריה:להקות שהוקמו בשנת 1983
קטגוריה:להקות שהתפרקו בשנת 1995
קטגוריה:להקות שהתפרקו בשנת 2018
אנחה

[שמאל|ממוזער|150px|שחקן הטניס [אנדי מארי, נאנח במהלך משחק עם רפאל נדאל]]
**אנחה** (וכן **גניחה** או **אנקה**) היא נשיפה קולנית של אוויר מהפה או מהאף המשמשת בני אדם להעברת רגשות. קודם לה בדרך כלל שאיפה עמוקה. לעיתים הרגש המופגן שלילי כמו במקרים של חוסר שביעות רצון, ולעיתים הוא חיובי כמו במקרים של הקלה לאחר שמצב שלילי הסתיים או נמנע או במהלך קיום יחסי מין. גם תפילות משלבות לעיתים אנחות, לדוגמה בכל נדרי בנוסח אשכנז או תרועת השברים בתקיעת שופר. לעיתים מתייחסים לאנחה כמנגנון אתחול למערכת הנשימה, למשל ביוגה, מה שנתמך גם על ידי מחקרים מדעיים.

היות שמדובר בביטוי קולי משולל איות, ייצוגו הטקסטואלי בהתכתבויות באינטרנט, בספרי קומיקס וכדומה משתמש במילה 'אנחה' עצמה, או בין סוגריים '(אנחה)' או בין כוכביות '*אנחה*'. למשל במשפט: 'שוב פספסתי את ההרשמה. *אנחה*'. כמו כן היא מיוצגת לעיתים במילת הקריאה האונומטופאית אח! כביטוי של כאב או רווחה.

מחקרים מדעיים מראים כי תינוקות נאנחים אחרי 5-10 נשימות, מה שמסייע לשיפור רקמת הריאה שלהם וכן לפיתוח של קצב נשימה רגיל. גם אצל בעלי חיים כמו קופים, כלבים או סוסים יש ביטוי לפעולה זו.

## קישורים חיצוניים

## הערות שוליים

קטגוריה:שפה
קטגוריה:פיזיולוגיה
קטגוריה:שיטות תקשורת
קטגוריה:נשימה
חצות היום (הלכה)

**חצות היום** הוא ציון זמן בהלכה לשעה המדויקת שבין הנץ החמה לשקיעת החמה, כאשר השמש נמצאת בדיוק בין מזרח למערב. הזמן שבין הנץ החמה לשקיעת החמה מחולק ל-12 שעות זמניות, ובסוף השעה השישית חל חצות היום. לאחר חצות היום מתחיל זמן בין הערביים.

## חישוב זמן חצות היום
זמן חצות היום אינו חל בשעה קבועה לפי השעון הרגיל, אלא משתנה מיום ליום לפי עונות השנה, הסיבה לכך היא משום שפרק הזמן של 24 שעות בשעון רגיל הוא פרק זמן קבוע ואחיד, ואילו כדור הארץ משלים הקפה סביב עצמו בפרק זמן שמשתנה במהלך השנה. לעיתים ישלים כדור הארץ סיבוב סביב עצמו ב־23 שעות ו־59 דקות, ולעיתים ב־24 שעות ודקה, ולכן ייתכן שיחול זמן חצות יום אחד ב־12:00 ולמחרתו ב־12:01, מכיוון שהשמש חזרה להיות מעל נקודת החצות רק כעבור 24:01 שעות, או כעבור 23:59 שעות.

אמנם לכל תאריך גריגוריאני קיים זמן חצות קבוע לכל שנה ושנה. [יצוין כי גם ה-24 שעות שלנו מבוססות על זמן הסיבוב השלם של כדור הארץ, אלא שהן מייצגות את משך זמן הסיבוב הממוצע של כדור הארץ, לעומת זמן חצות שתלוי בזמן הסיבוב המעשי בכל יום ויום].

ההשתנות העונתית של זמן חצות, אינה נוגעת רק לזמן חצות עצמו, אלא גורמת, בנוסף לגורמים אחרים, להשתנות יום יומית של כל זמני היום בהלכה. וזאת מכיוון שכל זמני היום תלויים בזמן סיבוב כדור הארץ סביב עצמו.

זמן חצות משתנה אף לפי המיקום הגאוגרפי, משום שהשמש נמצאת מעל כל נקודה גאוגרפית בזמן אחר, ואף שינוי זה נוגע לכל זמני היום. אמנם קיים הבדל בין זמן חצות לשאר הזמנים, בכך שזמן חצות משתנה רק בין קווי האורך, כלומר שלכל קו אורך זמן חצות משלו. אך אינו משתנה בין קווי הרוחב, כלומר שבשתי נקודות המצויות בשני קווי רוחב שונים אך באותו קו אורך יהיה זמן חצות שווה. זאת לעומת שאר זמני היום שמשתנים גם בין קווי האורך וגם בין קווי הרוחב.

להרב משה פיינשטיין שיטה ייחודית שזמן חצות היום אינו משתנה במשך השנה. על כל פנים, שיטה זו לא נתקבלה חוץ משכונת הלואר איסט סייד, אתריה דהרב פיינשטיין.

## דיני חצות היום
לחצות היום השלכות הלכתיות רבות. ביניהן:
* עד חצות אפשר בדיעבד להתפלל תפילת שחרית (ולפי דעת רבנן לכתחילה).
* מחצות מתחיל מעיקר הדין זמן בין הערביים, שבין היתר הוא זמן הקרבת קרבן תמיד של בין הערביים.
* בשבת חובה לטעום לפני חצות היום.
* בתשעה באב חלק ממנהגי האבלות מפסיקים בחצות היום.
* בערב פסח מחצות היום ניתן להתחיל לשחוט את קרבן הפסח. כמו כן חלים כל איסורי חמץ מהתורה.

## הערות שוליים

קטגוריה:זמני היום בהלכה
מכבי אום אל-פחם

**מכבי עירוני אום אל-פחם** (בערבית: **مكابي أم الفحم**) ידועה גם כ**צעירי אום אל-פחם** (בערבית: **شباب أم الفحم**) היא קבוצת כדורגל ישראלית מהעיר אום אל-פחם, המתמודדת בליגה א' צפון.

## היסטוריה
הקבוצה הוקמה בשנת 1972 ושיחקה במרבית הזמן בליגות הנמוכות. את הקפיצה הגדולה ביצעה הקבוצה בסיום עונת 2008/2009 כשהעפילה לליגה א' צפון בה שיחקה שנתיים. בסיום עונת 2010/2011, העפילה הקבוצה לראשונה בתולדותיה לליגה הלאומית 

### ליגה לאומית וליגה א'
בעונת 2011/2012 בליגה הלאומית סיימה הקבוצה במקום 10, באותה עונה במועדון שיחק אבי אלפסי שהמשיך לעונה נוספת. בעונת 2012/2013 בליגה הלאומית סיימה במקום 12.

בתחילת עונת 2013/2014 הורדה הקבוצה לליגה א' מכיוון שלא הצליחה לגייס סכום כסף על מנת לפתוח את העונה בלאומית. למרות זאת, ב-24 בספטמבר 2013 קבע בית הדין העליון של ההתאחדות לכדורגל כי הקבוצה תישאר בליגה הלאומית ותספוג עונש של הפחתת חמש נקודות. לאורך העונה שיחקה הקבוצה בעיקר עם שחקני נוער, ובסופה ירדה לליגה א' ורשמה את אחת העונות הגרועות לקבוצה בהיסטוריה של הליגה, כאשר סיימה עם 4- נקודות לאחר שהפסידה בכל משחקיה פרט למשחק אחד בו סיימה בתיקו 0–0 מול הפועל ראשון לציון. 

### ליגה ב'
בסיום עונת 2014/2015 ירדה לליגה ב' לאחר שהפסידה ב-29 משחקים, השיגה תוצאת תיקו אחת ולא ניצחה במשך כל העונה. הקבוצה סיימה עם 0 נקודות לאחר שהופחתה לה נקודה במהלך העונה.

באמצע עונת 2016/2017 פסקה ההתאחדות לכדורגל שהקבוצה תורד בסיום העונה לליגה ג', וזאת לפי פסיקת פיפ"א עקב אי תשלום חוב לאחד משחקניה הזרים ששיחק אצלה בתקופה בה שיחקה הקבוצה בליגה הלאומית.

בסיום עונת 2018/19 חזרה מכבי אום אל פאחם לליגה ב אחרי שנתיים של היעדרות אחרי ניצחונות במשחקי מבחן על עין סהלה, בית"ר חיפה והפועל דליית אל כרמל.

### צעירי אום אל-פחם
בשנת  המועדון התפרק וקם מחדש בליגה ג' תחת השם "צעירי אום אל-פחם". בסיום העונה הראשונה של המועדון העפיל לליגה ב' ובעונת  העפילה לליגה א'. בעונת 2023/24 בליגה א' סיימה הקבוצה במקום 12. 

בספטמבר  נחקרו אנשי הנהלה וכמה משחקני הקבוצה בחשד להטיית משחקים. במהלך עונת 2024/25 הופחתו לקבוצה 8 נקודות בעקבות "ראיות לכאורה המעידות על ניסיונות להשפיע על תוצאות משחקים". לאחר עסקת טיעון הוחזרו הנקודות לקבוצה. בעונה זו סיימה הקבוצה במקום 4.

בגביע המדינה בכדורגל 2024/2025 הגיעה לסיבוב שמיני והפסידה בו להפועל עכו.

בגביע המדינה בכדורגל 2025/2026 הגיעה לסיבוב שישי והפסידה בו למכבי אתא ביאליק.

## קישורים חיצוניים
* 

## הערות שוליים

קטגוריה:קבוצות כדורגל שהוקמו ב-1972
קטגוריה:קבוצות כדורגל שהוקמו ב-2020
אום אל-פחם
קטגוריה:אום אל-פחם: ספורט
קטגוריה:קבוצות כדורגל ערביות ישראליות
רומן אופלקה

**רומן אופלקה** (בפולנית: **Roman Opałka**;  27 באוגוסט 1931 – 6 באוגוסט 2011) היה אמן קונספטואלי פולני-צרפתי.

## ביוגרפיה
אופלקה נולד בצפון צרפת להורים פולניים. בשנת 1946 חזרה משפחתו לפולין, שם למד אופלקה ליתוגרפיה בבית ספר לגרפיקה ואחר כך למד בבית הספר לאמנות ועיצוב בלודז' ובאקדמיה לאמנויות יפות בוורשה. בשנת 1977 עבר אופלקה לגור בצרפת. הוא שימש מרצה בדיסלדורף ובאוסטריה, באקדמיה של זלצבורג.

בשנת 1965, בעת שהתגורר בוורשה, גיבש אופלקה רעיון ליצירה חדשה שעוסקת בזמן. הרעיון יהיה ליצירתו המרכזית והיחידה שתלווה אותו למשך כל ימי חייו. היצירה, שנקראה "OPALKA 1965/1–∞", הייתה מורכבת מציור על בד בגודל 196x135 ס"מ, שבו רקע שחור ועליו צייר אופלקה מצד שמאל למעלה בצבע לבן את הסיפרה 1, ואחריה את המספרים העוקבים, 2, 3, 4, 5, 6, וכן הלאה, עד שהמספרים מכסים את שטח הבד כולו. בכל ציור חדש המשיך אופלקה במספר העוקב למספר האחרון שבציור הקודם. במהלך כל השנים כמעט ולא השתנתה צורת הציור של אופלקה והוא השתמש במכחול זהה וצבע זהה. תוך כדי הציור, אופלקה קרא בפולנית ובקול רם את המספר שהוא צייר, והקליט על גבי סרט הקלטה. בשנת 1972 הגיע אופלקה אל המספר מיליון. מאז החליט להוסיף אחוז אחד של צבע לבן לרקע של הציור בכל חודש. המספר האחרון שצייר טרם מותו היה 5,607,249.

על עבודתו זכה במספר פרסים בהם פרס בביאנלה לאמנות בסאו פאולו ותואר מפקד במסדר האמנויות והספרות של צרפת.

## קישורים חיצוניים

* 
* הזמן, חומר גלם ביצירה הקונספטואלית, ראובן זהבי

קטגוריה:ציירים צרפתים
קטגוריה:ציירים פולנים
קטגוריה:צרפתים ממוצא פולני
קטגוריה:צרפתים שנולדו ב-1931
קטגוריה:צרפתים שנפטרו ב-2011
קטגוריה:פולנים שנפטרו ב-2011
סולטאן יעקוב

**א-סולטאן יעקוב** (בערבית: **السلطان يعقوب**) הוא כפר לבנוני הנמצא במחוז אל-בקאע בנפת מערב הבקאע. הכפר מחולק למעשה לשני כפרים נפרדים: סולטאן יעקוב אל-פוקא (الفوقا – העילית), שנמצא בראש גבעה בולטת ותלולה, וסולטאן יעקוב א-תחתא (التحتا – התחתית), שנמצא בעמק, למרגלות המורדות המערביים של הגבעה. ב-11 ביוני 1982, במהלך מלחמת לבנון הראשונה, התרחש מדרום לכפר קרב סולטאן יעקוב.

מדרום לסולטאן יעקוב א-תחתא שוכן הכפר כאמד א-לוז.

בכפר, המצוי כ-7 קילומטר ממערב לגבול לבנון-סוריה, קיימים בסיסים של ארגוני טרור פלסטיניים, בהם, החזית העממית לשחרור פלסטין - המפקדה הכללית, ארגונו של אחמד ג'יבריל, המקורב לסוריה והחזית העממית לשחרור פלסטין. במאי 2000, סביב מועד יציאת צה"ל מלבנון, תקף חיל האוויר הישראלי טנקי T-55 של ארגון ג'יבריל באזור סולטאן יעקוב והשמיד 9 טנקים. האזור היה מספר פעמים למוקד מתיחות בין הצבא הלבנוני ובין הארגונים הפלסטיניים על רקע הברחת נשק מסוריה ללבנון.

## ראו גם
* קרב סולטאן יעקוב

## קישורים חיצוניים

* סולטאן יעקוב 

## הערות שוליים

ימין|ממוזער|300px|מפת בקעת לבנון

קטגוריה:לבנון: יישובים
קטגוריה:בקאע
שחייה באולימפיאדת רומא (1960)

שמאל|150px
שמאל|150px

**[[אולימפיאדת רומא (1960)]]** נערכה ברומא, איטליה. תחרויות השחייה נערכו בין ה-26 באוגוסט 1960 ל-3 בספטמבר 1960. 15 משחים נערכו במשחקים אלו (7 לנשים ו-8 לגברים), בהשתתפות 380 משתתפים (144 נשים ו-236 גברים) מ-45 מדינות.

נוספו שני משחי שליחים לנשים ולגברים, 4x100 מטר מעורב.

## נשים
נבחרת ארצות הברית () בשחייה לנשים, זכתה ב-5 מדליות זהב מתוך 7 מדליות אפשריות.
### השחייניות הבולטות
כריס וון סלטצה () זכתה ב-4 מדליות, מהן 3 מדליות זהב ומדליית כסף אחת, דון פרייזר () זכתה ב-3 מדליות, מהן מדליית זהב אחת במשחה היוקרתי ביותר ל-100 מטר חופשי בפעם השנייה ברציפות ובשתי מדליות כסף, לין בורק () וקרולין שולר () זכו כל אחת בשתי מדליות זהב, אחת במשחה שליחות ואחת במשחה אישי. 

## גברים
נבחרות השחייה לגברים של ארצות הברית () ואוסטרליה () זכו כל אחת ב-4 מדליות זהב וב-9 מדליות בסך הכל.
### השחיינים הבולטים
מוריי רוז () זכה ב-3 מדליות, אחת מכל סוג וג'ון קונרדס () זכה ב-3 מדליות, מדליית זהב אחת ושתי מדליות ארד. מייק טרוי () וג'ף פארל () זכו כל אחד בשתי מדליות זהב.

האחים קונרדס, אילזה וג'ון קונרדס (), זכו ב-4 מדליות ביחד, 1 זהב, 1 כסף ו-1 ארד.

## שיא עולם
בסך הכל נקבעו 5 שיאי עולם חדשים במשחי הגמר, מהם 2 לנשים ו-3 לגברים.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת רומא (1960), באתר סימוכין ספורט אולימפי

*
1960
קטגוריה:ענפי ספורט באולימפיאדת רומא (1960)
1960
סלה (נהר)

**סֶלֶה** (באיטלקית: **Sele**) הוא נהר הזורם בדרום-מערב איטליה. הנהר זורם דרך מחוז קמפניה, בנפת סלרנו ונפת אבלינו. השפך שלו הוא במפרץ סלרנו בים הטירני.

שמו הקודם של נהר סלה הוא **סילרוס**. הגלדיאטור ספרטקוס נהרג בקרב סילרוס.

## קישורים חיצוניים

קטגוריה:איטליה: נהרות
קטגוריה:קצרמר איטליה
קטגוריה:נהרות הנשפכים לים הטירני
ליגת העל הקרואטית בכדורסל

**ליגת הכדורסל הקרואטית** (בקרואטית: **Premijer liga**; בעבר נקראה **A-1 Liga**) היא ליגת הכדורסל הבכירה בקרואטיה. הליגה נוסדה בשנת 1991 לאחר פירוק הליגה היוגוסלבית בכדורסל עם התפרקות יוגוסלביה. בתקופת קיומה של הליגה היוגוסלבית זכו קבוצות קרואטיות באליפות 15 פעמים: מועדון הכדורסל זאדאר (6), ק.ק. ספליט (6) וציבונה זאגרב (3).

הליגה פועלת תחת חוקי פיב"א. בשלב הראשון משתתפות 12 קבוצות, המשחקות בשני סיבובים בשיטת בית–חוץ. שמונה הקבוצות הראשונות מעפילות ל**פלייאוף העליון**. הקבוצה המסיימת במקום האחרון יורדת לליגת המשנה, ואילו הקבוצה במקום ה־11 משחקת משחק מבחן מול סגנית אלופת הליגה השנייה.

אלופת הליגה וסגניתה עשויות להשתתף במפעלים האירופיים של פיב"א, כגון היורוליג או היורוקאפ, בהתאם לדירוג, להסכמים ולתוצאות מוקדמות. בנוסף, קבוצות מהליגה משתתפות גם במסגרת ההליגה האדריאטית וההליגה הבלקנית בכדורסל.

## קבוצות בעונת 2025/2026

## היסטוריית אלופות

## טבלת זכיות

## ראו גם
* הליגה היוגוסלבית בכדורסל

## קישורים חיצוניים
* 
* נתונים מאתר יורובסקט

קרואטיה
קטגוריה:קרואטיה: כדורסל
קטגוריה:תחרויות ספורט בקרואטיה
שמואל לוי

**שמואל לוי** (**אופל**) (14 במרץ 1884, סופיה – יולי 1966, ירושלים) היה צייר ישראלי, יליד בולגריה. בעבודותיו בולטת הנטייה לתיאורי דמויות אוריינטליסטיות, בייחוד של יהודים תימנים.

## קורות חייו
לוי נולד בסופיה שבבולגריה לאברהם ונעמה. לאחר סיום לימודיו בגימנסיה החל בלימודי אמנות באקדמיה לאמנות של סופיה . עם ייסוד "בצלאל" בשנת 1906 עלה לוי לארץ ישראל והצטרף כתלמיד בכיר לבית הספר בהזמנתו של בוריס שץ. השם "אופל" הוסף על ידו כמעין שם עט, אולם לוי בחר לנטוש אותו בשלב מסוים.

תערוכה באימפריה הרוסית זכתה, על פי עדותו, בהצלחה כלכלית שאפשרה את לימודיו באקדמיה ז'וליאן שבפריז, החל משנת 1913. בתקופת שהותו בצרפת השתתף בתערוכת ה"אורינטליזם" הצרפתיים. לאחר שובו לארץ ישראל, בראשית מלחמת העולם הראשונה, היה לוי פעיל במסגרת האמנות המקומית. בשנת 1920 היה לוי ממקימי "אגודת אמנים עברית". ב-18 באפריל 1927 נפתחה תערוכה מעבודותיו בבית יוסף אליהו שלוש, ששכן בשדרות רוטשילד 9 פינת רח' הרצל בתל אביב. ב-1931 הציג תערוכה ב"Galerie Sélection" בצרפת.

בשנת 1960 נערכה רטרוספקטיבה מיצירותיו במוזיאון תל אביב לאמנות ובבית האמנים בירושלים. עבודותיו נמצאות באוספים שונים, ביניהם אוסף מוזיאון לוקסמבורג בפריז.

נפטר ב-1966. נקבר בהר המנוחות.

## קישורים חיצוניים

* 
* 
* "שיחות שבת" מאת שמואל לוי אופל, באתר בית המכירות תירוש
* 
* 
* 

## הערות שוליים

קטגוריה:ציירים יהודים בולגרים
קטגוריה:ציירים ישראלים
קטגוריה:מורים לציור בישראל
קטגוריה:אנשי העלייה השנייה
קטגוריה:יהודים הקבורים בהר המנוחות
קטגוריה:סופיה: אישים
קטגוריה:ישראלים ילידי בולגריה
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:בוגרי אקדמיה ז'וליאן
קטגוריה:חברי אגודת אמנים עברית
קטגוריה:ישראלים שנולדו ב-1884
קטגוריה:ישראלים שנפטרו ב-1966
אדנה קיפלגט

**אדנה נג'רינגווני קיפלגט** (באנגלית: **Edna Ngeringwony Kiplagat**; נולדה ב-15 בנובמבר 1979) היא אתלטית קנייתית. היא פעמיים ברציפות אלופת העולם בריצת מרתון (טגו 2011 ומוסקבה 2013).

## ביוגרפיה
קיפלגט מתאמנת בהדרכתו של דיטר הוגן.

### תחילת הקריירה
באליפות העולם באתלטיקה לנוער שנערכה בשנת 1996 זכתה קיפלגט במדליית כסף בריצת 3,000 מטר. שנתיים לאחר מכן, היא זכתה באליפות העולם באתלטיקה לנוער שנערכה בשנת 1998 במדליית ארד בריצת 3000 מטר.

### 2003
בתחרות שנערכה בריצ'מונד, וירג'יניה בשנת 2003 זכתה קיפלגט במדליית זהב בריצת 10,000 מטר בתוצאה של 32:28 דקות, המנצח לגברים היה גילברט קוך, בעלה לעתיד.

### 2006
באליפות העולם לריצות שדה שנערכה באפריל 2006 סיימה קיפלגט במקום 13. בתחרות בניירובי שנערכה ביולי אותה שנה היא קבעה בריצת 5000 מטר שיא אישי של 15:57.3 דקות. בתחרות שנערכה בסן חוזה, קליפורניה באוקטובר אותה שנה היא קבעה בחצי מרתון תוצאה של 1:09:32 שעות.

### 2007
בתחרות שנערכה בניירובי ביוני 2007 קבעה קיפלגט בריצת 10,000 מטר תוצאה של 33:27.0 דקות.

### 2010
ב-18 במרץ 2010 זכתה קיפלגט בריצת מרתון לוס אנג'לס בתוצאה של 2:25:38 שעות, הייתה זו ריצת המרתון השנייה בקריירה שלה. ב-7 בנובמבר אותה שנה, היא זכתה גם בריצת מרתון ניו יורק בתוצאה של 2:28:20 שעות.

### 2011
ב-20 במרץ 2011 זכתה קיפלגט במדליית כסף בריצת חצי מרתון ניו יורק בשיא אישי של 1:09:00 שעות, אחרי המנצחת בת ארצה קרולין רוטיץ' (1:08:52 שעות).

ב-17 באפריל אותה שנה היא זכתה במדליית ארד בריצת מרתון לונדון בשיא אישי של 2:20:46 שעות, אחרי בת ארצה מרי קייטני (2:19:19 שעות) וליליה שובוחובה מרוסיה (2:20:15 שעות).

#### אלופת עולם
באליפות העולם באתלטיקה שנערכה בטגו, קוריאה הדרומית באוגוסט 2011 זכתה קיפלגט במדליית זהב בריצת מרתון בתוצאה של 2:28:43 שעות, לפני פריסקה ג'פטו (2:29:00 שעות) ושרון צ'רופ (2:29:14 שעות). היה זה ניצחון משולש של קנייה.

### 2012
במרתון לונדון שנערך ב-22 באפריל בשנת 2012 זכתה קיפלגט במדליית כסף בשיא אישי חדש של 2:19:50 שעות, אחרי מרי קייטני (2:18:37 שעות) ולפני פריסקה ג'פטו (2:20:14 שעות), שתיהן מקניה. באולימפיאדת לונדון (2012) היא סיימה רק במקום 20 בתוצאה של 2:27:52 שעות.

### 2013
באליפות העולם שנערכה במוסקבה שברוסיה בשנת 2013 זכתה קיפלגט במדליית זהב בריצת מרצון בתוצאה של 2:25:44 שעות, לפני ולריה סטרנאו מאיטליה (2:25:58 שעות) וקאיוקו פוקושי מיפן (2:27:45 שעות) ובכך הגנה על תוארה.

## חייה האישים
קיפלגט נשואה לאתלט גילברט קוך.

## קישורים חיצוניים

קטגוריה:רצות מרתון קנייתיות
קטגוריה:אלופות עולם באתלטיקה
קטגוריה:אתלטיות באולימפיאדת לונדון (2012)
קטגוריה:ילידות 1979
קטגוריה:ספורטאיות אולימפיות קנייתיות
ניו ג'ק סווינג

**ניו ג'ק סווינג** או **סווינגביט** הוא ז'אנר מיזוג שהפיץ טדי ריילי והפך למאוד פופולרי בשנות השמונים המאוחרות עד לאמצע שנות התשעים.
השפעתו, ביחד עם ההיפ הופ, חלחלה לתרבות הפופ והפכה לצליל המוחלט של סצנת המועדונים השחורה שהומצאה בניו יורק. הסגנון, משלב את המקצב, דגימות וטכניקות הפקה של היפ הופ ודאנס-פופ ביחד עם הקול העכשווי העירוני של הרית'ם אנד בלוז.
הקול של ה*ג'ק סווינג החדש* בא מתוך מקצב נענוע של ההיפ הופ שנוצר על ידי מכונת תופים ודגימות חומרה, שהיו פופולריים במהלך תור הזהב של ההיפ הופ, עם שירת רית'ם אנד בלוז בסגנון עכשווי.

את המונח *ניו ג'ק סווינג* טבע הסופר ויוצר הסרטים בארי מייקל קופר בכתבת שער שהתפרסמה ב"וויליג' וויס".

## השפעה
אמנים רבים הושפעו מסגנון ה**ג'ק סווינג החדש** דוגמת בובי בראון וניו קידס און דה בלוק.

אלבום ה**ג'ק סווינג החדש** המצליח ביותר הוא Dangerous של הזמר מייקל ג'קסון אשר נמכר בלמעלה מ-32 מיליון עותקים.

## השירים הבולטים
שירים רבים עם אלמנטים של *ניו ג'ק סווינג* ורית'ם אנד בלוז הגיעו לעשרת הגדולים של מצעד הרית'ם אנד בלוז של הבילבורד האמריקאי או לעשרת הגדולים של מצעד US top 100 במהלך סוף שנות השמונים ותחילת שנות התשעים.

בין השירים הבולטים ניתן למצוא את "Don't Be Cruel" של בובי בראון, "It's Just the Way That You Love Me" של פאולה עבדול, "Miss You Much" ו-"Love Will Never Do Without You" של ג'נט ג'קסון, "Remember The Time" של מייקל ג'קסון, "Word Is Out" של קיילי מינוג, "Erotica" ו-"Fever" של מדונה.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סגנונות מוזיקליים
*
קפוסלה

**קַפוסֶלֶה** (באיטלקית: **Caposele**) היא עיירת קומונה במחוז קמפניה, בנפת אבלינו שבאיטליה. העיירה ניזוקה קשות ברעידת האדמה שמוקדה היה באירפיניה בשנת 1980.

בקפוסלה קבור הקדוש הנוצרי **ג'ראד מאיילה**.

## גלריית תמונות מקפוסלה

File:Parco Fluviale (Caposele) 01.jpg
File:Cascata Caposele02.jpg
File:Materdomini di Caposele (AV), 1972, pellegrinaggio e festa di San Gerardo Maiella..jpg
File:Materdomini di Caposele (AV), 1973, Festa di San Gerardo la fiera. (3).jpg
File:Materdomini di Caposele (AV), 1973, Festa di San Gerardo la fiera. (4).jpg
File:Caposele (AV), 1973, lavandaia sul fiume Sele. (2).jpg


## קישורים חיצוניים

* 

קטגוריה:קמפניה: ערים
Swing When You're Winning

***Swing When You're Winning*** הוא האלבום הרביעי של הזמר הבריטי רובי ויליאמס. האלבום יצא לאור ב-19 בנובמבר 2001. האלבום הושפע מפרנק סינטרה, והוא כולל דואטים עם מספר זמרים רב. למרות שמו הדומה, הסגנון המוזיקלי של השירים באלבום שונה מב-Sing When You're Winning.
האלבום הוקלט באולפני חברת התקליטים קפיטול, ויצא תחתה.
האלבום הצליח מאוד מבחינה מסחרית, והגיע למעמד פלטינה×7 בבריטניה.

## רקע
על פי ויליאמס, פרנק סינטרה היה ההשפעה המרכזית על האלבום. הוא אמר: 
במהלך העבודה על האלבום, נפגש ויליאמס עם רבים מהאנשים שעבדו עם סינטרה, מפגשים שאורגנו בשיתוף עם המפיק אל שמיט. שמיט אמר: 
גאי צ'יימברס, שהיה שותף בהכנת האלבום, אמר שבכל ארבע השנים בהן הוא עובד עם ויליאמס, הוא מעולם לא שמע אותו שר טוב כל כך, או נהנה כל כך מהקלטה באולפן.

## סינגלים
### Somethin' Stupid
Somethin' Stupid הוא הסינגל הראשון מהאלבום. השיר הוא גרסת כיסוי לשירם של ננסי סינטרה ופרנק סינטרה. את השיר שר רובי ויליאמס יחד עם השחקנית, הזמרת והדוגמנית ניקול קידמן. השיר הגיע למקום הראשון במצעד הסינגלים הבריטי, והיה לחמישי של ויליאמס שהגיע לפסגת המצעד. השיר הגיע למקום הראשון גם בשתי מדינות נוספות, ולעשרת הגדולים ב-12 אחרות. השיר מכר כמאה אלף עותקים בשבוע הראשון ליציאתו בבריטניה, וכ-360 אלף סך הכל.

הסינגל השני מהאלבום היה סינגל איי סייד כפול בשם "Mr. Bojangles/I Will Talk and Hollywood Will Listen". השיר יצא כסינגל רק במרכז ובמזרח אירופה. בנוסף, השיר לא הגיע לארבעים הגדולים באף מדינה.
לאלבום לא יצאו סינגלים נוספים, אך "Mack The Knife" יצא לתחנות הרדיו במקסיקו.

## הצלחת האלבום
Swing When You're Winning הוא האלבום הרביעי (לא כולל The Ego Has Landed) של ויליאמס. אלבומו הקודם, Sing When You're Winning הצליח מאוד ביחס לקודמיו, אך Swing When You're Winning הצליח אף יותר ממנו.
במצעד הסינגלים הבריטי, נכנס האלבום היישר אל המקום הראשון, ושהה בו במשך שישה שבועות רצופים. האלבום הגיע למקום הראשון בעוד שבע מדינות בעולם, ולעשרת הגדולים בארבע מדינות נוספות. בבריטניה, הגיע האלבום למעמד פלטינה×7, עם מכירות של כשני מיליון עותקים, ובמדינות אחרות הגיע למעמד פלטינה מדרגות שונות בעשר מדינות, ואף למעמד זהב בארבע מדינות נוספות.
האלבום נשאר 57 שבועות במצעד הסינגלים הבריטי, ו-83 שבועות במצעד הגרמני, שם הגיע למעמד פלטינה×5, והיה לשיר הרביעי הנמכר ביותר בשנים 2000-2009.

## ביקורות
הביקורות לאלבום היו מעורבות.
באתר Allmusic נכתב: 
באתר סלנט מגזין נכתב "Swing לוכד באותנטיות את הקסם שבפגישות ההקלטה הקלאסיות הללו. ויליאמס נפגש עם רשימה ארוכה של מבצעים אורחים,
וביניהם, כאלו שעבדו יחד עם פרנק סינטרה."
הביקורת שנכתב באתר ה-BBC היא שלילית בעיקרה. כותב המאמר, מייק דיבר כתב: "ויליאמס משחק דמות שנעליה לא תמיד מתאימות לה. לעיתים זה נסבל, אבל לרוב, נשכח. Swing... הוא לא אסון נוראי; לכל שיר יש רמה מסוימת של איכות, אבל אין דבר המפתה את המאזין".
בביקורת שניתנה לאלבום במגזין ה-NME, ניתנו לו חמש נקודות מתוך עשר. כותבת הביקורת כתבה כי יש באלבום משהו טיפשי (בהתאם לאחד משיריו "Somethin' stupid"), וכי הוא נעשה באופן מכוון רדוד ושטחי.

## רשימת רצועות

## קישורים חיצוניים

* Swing When You're Winning , באתר הרשמי של רובי ויליאמס

## הערות שוליים

קטגוריה:אלבומי רובי ויליאמס
קטגוריה:אלבומים באנגלית
קטגוריה:אלבומים שהוקלטו באולפני אווטאר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי חברת קפיטול רקורדס
אוניברסיטת המבורג

**אוניברסיטת המבורג** (בגרמנית: **Universität Hamburg**; המכונה גם: **UHH**) היא אוניברסיטת מחקר ציבורית השוכנת בעיר המבורג שבגרמניה, היא הוקמה ב-1919 על ידי וילהלם שטרן.

רובע האוניברסיטה של המבורג מרכז בתוכו את ליבת החיים הסטודנטיאלים של המבורג - האוניברסיטה עצמה, מרכזי הבילויים של הסטודנטים - פאבים, מועדונים ומסעדות כמו גם מרכזי תרבות אומנות ותיאטרון ולכן אזור זה נחשב לאחד התוססים והשוקקים בחיים הצעירים של המבורג.
6 בוגרי אוניברסיטת המבורג זכו בפרס נובל. מספר הסטודנטים הממוצע בכל שנה הוא 38,000 מתוכם 3,800 סטודנטים שלומדים לתואר שני וכ-900 לתואר דוקטור. האוניברסיטה מציעה כ-120 מסלולי לימוד שונים אשר מוצעים על ידי שש פקולטות.
האוניברסיטה חברה ב-U15 (אוניברסיטאות בגרמניה).

## היסטוריה
המוסד פעל בין השנים 1613 עד 1893, אך זכה לרמת השתתפות נמוכה של סטודנטים ולכן נסגר. בשנת 1895 הוחלט להקים את האוניברסיטה מחדש בעזרת מימון של איש עסקים מקומי בשם אדמונד סימרס. 
בינואר 1919 פתחה העיר המבורג מחדש את שערי האוניברסיטה. ב-1933, בעקבות עליית הנאצים לשלטון, פוטרו מהאוניברסיטה הפרופסורים ממוצא יהודי. 

הפקולטות הראשונות שהוקמו באוניברסיטה היו משפטים, מדע, רפואה, פילוסופיה ומדעי הטבע.
האוניברסיטה רכשה את מעמדה הבין-לאומי בתקופת רפובליקת ויימאר.
האוניברסיטה גדלה מ-1,729 סטודנטים ב-1919; ל-12,600 סטודנטים בשנת 1960; ל-19,200 בשנת 1970; ל-43,636 ב-2019.

ספריית האוניברסיטה כוללת כ-5 מיליון ספרים. היא הוקמה עוד בשנת 1479 ובהמשך הועברה לאוניבריסטה. בין היתר נשמר בה מחזור לוי.

## הפקולטות
**הפקולטות באוניברסיטת המבורג**:
*הפקולטה למשפטים
*הפקולטה לעסקים, כלכלה ומדעי החברה
*הפקולטה לרפואה
*הפקולטה לחינוך, פסיכולוגיה, ותנועת האדם
*הפקולטה למדעי הרוח
*הפקולטה למתמטיקה, מידענות, ומדעי הטבע
*בית הספר למנהל עסקים 
*ZBH מרכז לביואינפורמטיקה
את הפקולטות מאיישים כמעט 850 פרופסורים העוסקים בהוראה ומחקר, כ-1,800 אנשי סגל אקדמי, וכ-6,650 אנשי סגל מנהלי.

## דירוגים בין-לאומיים
* דירוג שנגחאי - מקום 201–300 (2023)
* דירוג Times Higher Education - מקום 136= (2024)
* דירוג QS לאוניברסיטאות - מקום 191 (2025)

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
המבורג
המבורג